Lingvoj de la Filipinoj

Amplekso 
Ekzistas preskaŭ 200 lingvoj de la Filipinoj. La plejmulto apartenas al la aŭstronezia lingvaro, kiu kovras la vastan Pacifikon. La oficialaj lingvoj en Filipinoj estas la filipina kaj la angla. La filipina lingvo estas planita surbaze de la tagaloga.

El la indiĝenaj lingvoj, kiuj troviĝas en Filipinoj, 11 ĉefaj lingvoj havas pli ol unu milionon da parolantoj. Krom la tagaloga, la ceteraj estas la cebua, iloka, hiligajnona, bikola, ŭaraja, pampanga, pangasina, magindanaa, maranaa, kaj taŭsuga.

 Alilandaj influoj 
Ankaŭ ĉinaj lingvoj paroliĝas. Pli ol 98%, ĉirkaŭ 600 000, el la ĉinoj en Filipinoj parolas la hokkienan lingvon (Min Nan), sed kelkaj lernas la mandarenan en lernejo. Dum la periodo de la koloniado fare de la hispana reĝlando, la hispana lingvo estis tre disvastigata, sed nun tre malmultaj ĝin parolas, kvankam restas spuroj en la geografiaj kaj familiaj nomoj. Ĉavakano estas kreola lingvo formita el la hispana kaj indiĝenaj lingvoj. Ekzistas nuntempe ĉirkaŭ 300 000 parolantoj de Ĉavakano ĉe la Zamboanga Duoninsulo kaj Kavito. La uson-angla enkondukiĝis ekde 1898 post milito inter Usono kaj Hispanio pri la teritorio de la Filipinoj.

 Indiĝenaj lingvoj 
La jenaj 18 indiĝenaj lingvoj havas pli ol 300 000 parolantojn:

LingvoGrupoNombro da parolantojRegionotagaloga (Filipino)Pligranda Centra-Filipinaentute pli ol 100 milionoj da parolantoj, pli ol 23 milionoj denasklingve, pli ol 80 milionoj dualingveTutaj Filipinoj kiel pontlingvocebuaPligranda Centra-Filipinatute pli ol 30 milionoj da parolantoj, 18,5 milionoj denasklingve, 11,5 milionoj dualingveInsuloj de Cebuo, Boholo, Mindanao kaj Negrosoiloka (Ilokano)Nord-Luzonatute ĉirkaŭ 10 milionoj, 7,7 milionoj denasklingve, 2,3 milionoj dualingvenorde de LuzonohiligajnonaPligranda Centra-Filipinatute ĉirkaŭ 11 milionoj, 6,9 milionoj denasklingve, 4,1 milionoj dualingveinsulo de PanajobikolaPligranda Centra-Filipinatute pli ol 4,5 milionoj denasklingve, aliaj dualingvanojduoninsulo de Bikoloŭaraja (Waray-Waray)Pligranda Centra-Filipinatute pli ol 3,1 milionoj denasklingve, aliaj dualingvanojinsuloj de Samaro kaj LejteopampangaCentra-Luzonaĉirkaŭ 2,3 milionojcentro de LuzonopangasinaNord-Luzonaĉirkaŭ 1,5 milionojokcidento de Luzonomagindanaa (Magindanao)Pligranda Centra-Filipinaĉirkaŭ 1 milionosudo de MindanaomaranaaPligranda Centra-Filipinaĉirkaŭ 1 milionocentro de MindanaotaŭsugaPligranda Centra-Filipinaĉirkaŭ 1 milionoSuluokapiza (Capiznon)Pligranda Centra-Filipinaĉirkaŭ 639 000nordoriente de Panajobontoka (Bontoc)Pligranda Centra-Filipinaĉirkaŭ 540 000centro de la Montara provincoibanagaNord-Luzonapli ol 500 000nord-oriente de Luzonoaklana (Inakeanon)Pligranda Centra-Filipinaĉirkaŭ 395 000provinco de Aklano, nordo de Panajokinaraja (Kinaray-a)Pligranda Centra-Filipinapli ol 378 000provincoj de Iloilo kaj Antiko, okcidente de PanajomasbateaPligranda Centra-Filipinapli ol 350 000insulo de Masbatesurigaŭa (Surigaonon)Pligranda Centra-Filipinapli ol 345 000Surigao, Carrascal, Cantilan, Madrid, Lanusa

 Origino 
La pralingvo de la aŭstronezia lingvaro estas la proto-aŭstronezia aŭ PAN, kiu evidente originis el Tajvano, sed eventuale el la Azia ĉeftereno.

500px|eta|<center>Jen la amplekso de la aŭstronezia lingvaro.

 Skribsistemo 
Plejparto da filipinaj lingvoj nun skribiĝas per la roma alfabeto, sed antikve per silabaroj, kiuj nomiĝas Baybayin.


Kategorio:Interlingvistiko
Kategorio:Filipinoj